La xerrada d'Amelia Valcárcer va congregar més de 150 dones a la sala La Xemeneia del Castell d'Alaquàs
02/02/2004 14:32:00

# La xerrada d'Amelia Valcárcer va congregar més de 150 dones a la sala La Xemeneia del Castell d'Alaquàs

*   02/02/2004 14:32:00
*   [Imprimir](#)
*   Compartir
*    https://www.alaquas.org/documento.asp?id\_do=9050

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9050%2F0&title=Ajuntament%20d%27Alaqu%C3%A0s.%20Premsa.La%20xerrada%20d%27Amelia%20Valc%C3%A1rcer%20va%20congregar%20m%C3%A9s%20de%20150%20dones%20a%20la%20sala%20La%20Xemeneia%20del%20Castell%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9050/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9050/9050_Form_4.jpg)](https://www.alaquas.org/ficheros/documentos/2004/2/9050/9050_Form_10.jpg "<a href='https://www.alaquas.org/ficheros/documentos/2004/2/9050/9050_Form_10.jpg' target=_blank><i class='fa fa-external-link' aria-hidden='true'></i>.La xerrada d'Amelia Valcárcer va congregar més de 150 dones a la sala La Xemeneia del Castell d'Alaquàs</a>")

Aquesta xerrada està emmarcada dins de la programació organitzada amb motiu del 8 de Març, Dia Internacional de la Dona

Més de 150 dones d'Alaquàs es van donar cita el passat divendres 30 de gener a la Sala La Xemeneia del Castell d'Alaquàs per a participar en la xerrada "Els Drets de les Dones", impartida per Amelia Valcàcer, Doctora en Filosofia i Catedràtica de Filosofia Moral i Política a la Universitat d'Oviedo. A aquesta conferència van estar presents l'Alcalde d'Alaquàs, Jorge Alarte i la Regidora de Participació de la Dona, Xelo Marín.

Es tracta d'una conferència que s'emmarca dins de les activitats organitzades per l'Ajuntament d'Alaquàs per tal de commemorar el 8 de Març, Dia Internacional de la Dona. L'objectiu d'aquesta iniciativa és reivindicar i posar de manifest, una vegada més, la situació de les dones en la societat actual. Enguany la programació té com a lema "Els Drets de les Dones, de la reivindicació a la consolidació".

Amelia Valcárcer és autora d'una dotzena de llibres i de més de cent articles. Ha estat dos vegades finalista del Premi Nacional d'Assaig amb les obres Hegel y la ética (1987) i Del miedo a la igualdad (1993). Ha publicat entre d'altres llibres: Sexo y filosofía (1991), La política de las mujeres (1997), Ética contra estética (1998), Rebeldes (2000), Pensadoras del siglo XX (2001) i El sentido de la libertad (2001).

Valcárcer ha estat també consellera d'Educació i Cultura del Govern d'Astúries i és directora de Leviatán, revista de pensament polític. És membre també de diversos projectes d'investigació en el Consell Superior d'Investigacions Científiques en els últims quinze anys, actualment dirigeix el projecte Paridad II. És membre, també, del Reial Patronat i de la Comissió Permanent del Museo del Prado, pertany a diversos consells editorials i jurats. Ha estat Presidenta del Congrés Espanyol de Filòsofs Joves, Presidenta i Copresidenta de dos Congressos Espanyols d'Ètica i Filosofia Política, i presideix l'Associació Espanyola de Filosofia María Zambrano.

L'Ajuntament d'Alaquàs continuarà, al llarg de l'any 2004, desenvolupant diferents activitats per a totes les dones de la ciutat ja que l'objectiu de l'Ajuntament en aquest any ha estat organitzar una programació més global on es donen cabuda diferents xerrades, conferències, tallers i cursos.

Així mateix, per al dimarts 17 de febrer a les 17:30 hores està prevista la xerrada "Madurez y calidad de vida en las mujeres", impartida per la psicòloga Patricia Olascoaga. El divendres 27 de febrer a les 19:30 hores al Castell d'Alaquàs tindrà lloc la xerrada "Historia del voto, derecho a la ciudadanía de las mujeres", per Cristina Almeida.

Dins d'aquesta programació destaca també el cicle de cinema anomenat "El cine amb mirada de dona", on a través de pel·lícules i documentals, es podrà entendre i reflexionar sobre la situació de les dones en la societat actual. Així, el dilluns 23 de febrer a les 19:30 hores a l'Auditori Nou es projectarà el documental "Extranjeras" d'Elena Tavernes, que va estar presentat en la Setmana Internacional de Cinema de Valladolid. El dimecres 3 de març a les 12 hores al Centre de Formació "Francesc Ferrer Martí" hi haurà un videofòrum on es projectarà la pel·lícula "Quiero ser como Beckham", de la directora Gurinder Chadha. Per al dimecres 10 de març a les 18:30 hores està prevista la projecció de la pel·lícula "Frida", dirigida l'any 2003 per Julie Taymor. Serà al Centre Social Benàger.

A més d'aquest cicle de cinema, l'Ajuntament d'Alaquàs, junt amb la col·laboració de diferents associacions de dones de la ciutat com són l'Associació l'Oroneta, l'Associació de les Mestresses de Casa i l'Associació Dones Teixint, ha organitzat també tot un seguit de cursos, tallers i activitats lúdiques. L'objectiu és que totes aquestes activitats servisquen en aquest any 2004 com un espai de reflexió, crítica i aprenentatge sobre la igualtat d'oportunitats entre les dones i els homes.

Per últim, cal assenyalar que l'Ajuntament d'Alaquàs posarà a disposició dels interessats un servei de jardí d'infants a fi de facilitar l'assistència de les mares i dels pares a les activitats, tallers i xerrades previstes amb motiu de la celebració del 8 de Març.